ŠIS IR DAIĻDARBS.
JEBKĀDA LĪDZĪBA AR ĪSTĀM PERSONĀM, DZĪVĀM VAI MIRUŠĀM,
ĪSTIEM NOTIKUMIEM VAI VIETĀM IR TIKAI SAKRITĪBA.
Sveiks!
Cepeškrāsnī ir lazanja.
Jauki. Kam par godu?
Nu…
Es bildinu.
Mērcē ir gredzens, tāpēc uzmanies!
Būtu jau laiks - tava meita beidz vidusskolu.
Fui! Kas tas?
- Ami uzbrūvēja. - Bet kāpēc tu to dzer?
Tāpēc, ka esmu labs draugs.
Bet viņa te nav. Viņš nezinās.
Bet es zināšu, ja? Un es tev atgādināšu -
esmu principiāls cilvēks, ja neesi pamanījusi.
Runājot par principiem,
gribu ar tevi par kaut ko parunāt.
Tātad…
Kad pienāks laiks,
un laiks vēl ir,
es gribu, lai man būtu iespēja…
Pienāks brīdis, kad vairs nebūs jēgas turēt mani te ar varu.
Tevi turēt? Ko tu ar to domā?
Šī ir abonenta kastītes atslēga. Tā atrodas Meginima ielas pastā.
Tur ir aploksnīte ar divām kapsulām.
Neprasi, no kurienes tās nāk.
Izklausās dramatiski, bet tā nav.
Vienkārši tās izskatās kā Advil - negribēju turēt mājās.
Mēs mainām tēmu. Uzreiz.
Ja beigās nonākšu slimnīcā…
un cietīšu
un neko vairs nevarēs darīt…
Es ar tevi par to nerunāšu.
- Liec mani mierā! - Tad kam lai es to prasu?
Prasi Ami acīmredzot!
- Nopietni. - Nē, es arī. Nedod man to atslēgu!
Es nejokoju.
Tā. Es to nespēju…
Kur ir…
Varbūt viņi kļūdījās.
Ko teiksi, Beno? Ir iespēja?
Es to šovakar apsvēršu.
Es bildinu.
Gredzens ir mērcē, tāpēc uzmanies!
Tu esi tāds…
tāds maita. Kaunējies būtu!
Tu sit slimam cilvēkam?
- Cikos viņai jābūt? - Sarunājām, ka deviņos te.
- Dati jau atsūtīti? - Jā. Izlasīsim!
Orna Levija, 43 gadi, precējusies, ir meita.
Dzimusi Izraēlā, Kirjatmockinā, kur dzīvo kopš dzimšanas.
Levijas kundzei nav citu izglītības dokumentu, izņemot obligāto izglītību.
Ģimenes finansiālais stāvoklis ir pasliktinājies vīra slimības dēļ,
kam pirms desmit gadiem sākās Alcheimera slimība.
Nesen vīrs tika hospitalizēts un nonāca intensīvās terapijas nodaļā
ar diagnozi "pneimonija", kas izraisījusi tālāku viņa stāvokļa pasliktināšanos.
Levijas kundzes rīcību raksturo nevēlēšanās riskēt,
nepatika pret konfliktiem un ierobežota emocionālā noturība.
Tas arī viss. Citas informācijas nav.
Tikai dīvaini, kā tādai mātei izaugusi tāda meita.
Lūdzu, ienāciet!
Orna, prieks iepazīties. Pīters.
Vadims Ulmanskis, valsts nodrošinātais aizstāvis.
Prieks iepazīties.
Vai kādam teicāt, ka ar jums sazinājāmies vai ka šodien te tiekamies?
Nē.
Labi. Ir svarīgi, lai tā arī paliktu,
ja gribat, lai šis mūsu saziņas kanāls paliktu atvērts.
Lūdzu, sēdieties!
Kā jau teicu pa telefonu,
domāju, ka jūsu valdība neatklāj jums informāciju par to,
kāpēc sarunas par jūsu meitas atbrīvošanu ir iestrēgušas.
Atvainojiet, bet kas jūs esat?
Esmu Pīters.
Lieta tāda.
Pirms dažiem mēnešiem
te tika arestēta Krievijas pilsone, kas apmeklēja Izraēlu.
Viņu sauc Nadja Petrovski. Esmu viņas advokāts.
Izrādās, ka Petrovski kundze zina ko tādu, kas - kā lai saka -
Krievijai ir ļoti sensitīva informācija.
Izraēla plāno nākamnedēļ izdot viņu Amerikas Savienotajām Valstīm.
Mums ir ļoti svarīgi, lai Nadja nenonāktu ASV.
Pēdējās nedēļās esam centušies panākt apmaiņu.
Nadja atgriežas Krievijā,
savukārt jūsu meita tiek palaista atpakaļ uz Izraēlu.
Oho! Tā. Es neko tādu neesmu dzirdējusi.
Atvainojiet, bet jūs teicāt "mums ir svarīgi".
Vai pateiksiet, lūdzu, kas ir tie "mēs"?
Varbūt viņai paskaidrot, ka ir jautājumi, kurus labāk neuzdot?
Labāk būtu teikt…
Labi. Pajautāšu citādi.
Klau, mēs tiekamies te, šajā viesnīcā,
nevis Krievijas vēstniecībā vai Ārlietu ministrijā.
Kā lai zinu, ka sieviete, ar kuru runāju pa telefonu, tiešām ir mana meita?
Atnes!
Nē, ne šajā čemodānā. Otrā.
Iedod viņai, lai apskatās.
Varu ar viņu vēlreiz parunāt?
Vēl ne.
Vispirms jums jāpalīdz dabūt Nadju atpakaļ uz Krieviju.
Varu runāt ar valdību, tiklīdz te pabeigsim.
Diemžēl šķiet, ka valdība jums pilnībā neuzticas,
redzot, ka šī informācija no jums ir slēpta jau nedēļām.
Labi. Es varu runāt televīzijā.
Es varu sniegt interviju un tā izdarīt spiedienu uz valdību.
Diemžēl arī tas īsti nav iespējams.
Kāpēc nav?
Par to visu ir tiesas aizliegums izpaust informāciju.
Tad es nesaprotu.
Kāpēc jūs man piezvanījāt? Kāpēc… Ko vēl es varu?
Paradoksālā kārtā šo situāciju varētu atrisināt momentā.
Ja Nadja parakstītu apelāciju,
- viņu, iespējams, aizsūtītu uz Krieviju. - Apelāciju?
Viņu iztēlo kā ģeniālu kibernoziedznieci,
bet patiesībā viņa ir tikai naiva meitenīte.
Viņa pat sapņo kā meitenīte.
Fantazē par pasaku, ka ASV piedāvās viņai darījumu
un viņa dzīvos jaunu dzīvi Malibu pludmalē.
NADJA PETROVSKI
Bet patiesībā viņa gadiem pūs ASV cietumā,
līdz viņu deportēs atpakaļ uz Krieviju.
Mēs gribam, lai jūs mēģināt pārliecināt viņu parakstīt apelāciju.
Viņai šajā pasaulē neviena nav.
Viņa uzauga bez ģimenes - bērnunamā.
Mēs savā ziņā bijām viņas vienīgā ģimene - gandrīz kā vecāki.
Un nu viņa pret mums saceļas.
Turpretim jūs - jūsu mērķi ir skaidri un apbrīnojami.
Varbūt patiess jūsu lūgums viņu uzrunās.
Kad varu viņu satikt?
Es ar viņiem runāju. Viss apstiprināts.
Jūs gaidīs pie galvenajiem vārtiem.
Liels paldies, Aviva. Atā!
Vai, ejot iekšā, man problēmu nebūs?
Viņa ir ārzemniece,
tāpēc drīkst pieņemt apmeklētājus, kas nav pirmās pakāpes radinieki.
Tāpēc viņas vārdā pieprasīju jūsu apmeklējumu.
Mēģināsim to nogludināt.
DORI VAI ŠODIENA VĒL SPĒKĀ?
Jūs teicāt, ka varas iestādes to zina jau nedēļām.
Par visu šo apmaiņu.
Vai to zina arī Shin Bet?
Es pats iesniedzu pieprasījumu.
Kāpēc jautājat?
Tāpat. Es ar kādu tur sazinājos.
Viņš par to neminēja.
Šī izdošana ir ļoti svarīga ASV,
tāpēc skaidrs, ka viņi jums negribēja to teikt.
Tieši pretēji.
DORI ORNA?
Nē, nē, nē…
Jūs teicāt - būs mans advokāts. Šis nav mans advokāts.
- Kā - nav? - Esmu Petrovski advokāts.
- Viņas vārdā iekļāvu sarakstā… - Nevajag neko skaidrot. Ved mani prom!
Nadjuša,
- tavs bijušais advokāts aizgāja. - Jā, viņš aizgāja.
Aiziesi arī tu, ja par tevi ņirgāsies tā, kā ņirgājās par viņu.
Kas tā tāda?
Es viņu sarakstā neesmu rakstījusi. Kāpēc viņa skatās?
Kāpēc viņa tā skatās? Kas - te koncerts pēc publikas vēlēšanās?
Kas te notiek? Kas viņa ir?
Esmu viņas advokāts, un es ierakstīju… Nadjuša, lūdzu!
Vēlreiz nosauksi mani par Nadjušu, nezinu, ko ar tevi izdarīšu.
Ko - man, viņu redzot,
vajadzēja izjust nostalģiju un skriet jums pakaļ kā sīkam skuķim?
Nenāc man klāt!
Ei, pietiek!
Tā nav mamma tai kaifotājai?
Jā, tā ir māte Gali Levijai, kas ir arestēta Krievijā.
Labi.
Desmit minūtes.
Nāciet!
Kā tas gadījās, ka neuzrakstījāt iesniegumu?
Atvainojiet! Ja viņa prasa…
Nekā tāda nebija.
Es laikam saprotu.
Viņi apsolīja atlaist tavu meitu, ja kas? Ja atgriezīšos Krievijā, pareizi?
Apmēram tā.
Labi. Parunāsim!
- Labi. - Tev ir galvassāpju tablete?
Paracetamols.
Iedosi vēl divas?
Vēlākam.
Tad varbūt es sākšu.
Šī ir mana meita Gali.
Izvēlējies interesantu fotogrāfiju.
Ak tā?
Kad esi televīzijā, to nerāda.
Taisnība - nerāda.
Manai mediju konsultantei šī nepatīk.
Bet tu jūti, ka tā tavu meitu parāda no citas puses.
To, ko ir grūti izskaidrot piecminūšu intervijā.
Tieši tā.
Piemēram, to, ka viņa ir bīstama noziedzniece.
Nujā, bet…
Es zinu, kāpēc esmu te.
Tāpēc…
varu simtprocentīgi pateikt: narkotiku drusciņas dēļ
mēs te tagad nesēdētu.
Tad ko tu gribi teikt?
Tad ko es gribu teikt… Ja tavai meitai piedāvā iespēju tikt ārā,
tu droši vien gribi to izmantot. Ātri.
Tāpēc esmu te.
Klau, es nezinu, ko tu izdarīji tādu, ka nokļuvi te.
Bet domāju - kaut kas tev ir raksturīgi.
Tev nav vienalga.
Jo tu piekriti ar mani runāt.
Jo varbūt savā ziņā tu tiešām gribi palīdzēt.
Es to izdarīšu. Es apelāciju parakstīšu.
Bet ar vienu nosacījumu.
Man ir jānosūta vēstule. Privāti, nevis caur cietumu.
Ja uzzināšu, ka esi parādījusi advokātam vai kādam citam, tu mani vairs neredzēsi.
Nosūti! Tad atgriezies!
Labi.
Jelena? Es braucu. Viņš pamodās?
Vēl ne.
Vai ārsts viņu apskatīja?
Jā. Viņš paskaidroja, ka CRO joprojām palielinās tāpēc,
ka pneimonija uz antibiotikām nereaģē.
Viņi antibiotikas nomainīs. Un atkal paņēma asins analīzes.
Vai viņš tevi atpazīst?
Nē.
Ej atpūties!
- Labi, atā! - Atā!
Orna!
Orna, pagaidi! Man kas jāpaskaidro.
- Apstājies! - Nebrauc šurp! Tev te nav jābūt.
Nav tikai melns un balts. Viņi tev nepateica visu.
Klau, Krievija nav viens bloks - tur ir vairākas balsis.
Ir normāla diplomātiskā balss,
un ir bars kretīnisku maitasputnu -
izlūkošanas aģentūras.
Viņi arestēja Gali galvenokārt tāpēc,
lai, izmantojot viņu, atbrīvotu savu darbinieci.
Tu redzēsi - tiklīdz Nadja Petrovski būs nosūtīta uz ASV,
būs prom arī šie maitasputni
un mēs atkal varēsim strādāt ar normāliem cilvēkiem…
Bet tu zināji, Dori.
Tu zināji, kāpēc tas iestrēdzis. Tu skatījies man acīs un klusēji.
Nav tā, ka es būtu gribējis no tevis ko slēpt.
Es gribēju tev visu izstāstīt, tikai baidījos, ka notiks šādi.
Ka tu nespēsi pretoties un viņu piedāvājumam piekritīsi.
Zini, par ko ir apsūdzēta tā sieviete, kuru satiki?
To viņi tev pateica?
Kā tu vispār zini, ka mēs tikāmies?
Tas ir mans darbs.
Viņa nav tāds bērns kā Gali.
Šodien tu satiki sievieti, kura vadīja hakeru grupu,
kas pasaulē pastrādāja briesmu lietas. Izspiešana, iegāšana… Roni!
- Neļauj viņiem sevi izmantot! - Aizmirsti!
Tikai atbildi:
ja viņu neizdos ASV,
vai viņa tev kaut ko sabojās? Tev personīgi.
Jā.
Jā, protams.
Skaidrs.
Orna, šiem cilvēkiem nevar uzticēties.
Un tev var?
TULKOTĀJS KRIEVU-ANGĻU
Mans mīļais Koļa! Rakstu tev, zinot, ka tu satrūksies. Saņemies, mīļais!
DAUDZ LAIMES DZ. D., KOĻA!!!
Man nav citas izejas kā visu izbeigt.
Lūdzu, atceries mani, kāda biju. Nadjeņka.
- Hallo! - Vadim, atvainojiet, ka tik vēlu.
Es jums kaut ko neizstāstīju.
- Kaut ko svarīgu. - Orna, tā nav jūsu vaina.
Kas nav mana vaina?
Paracetamols.
- Hallo? - Jā…
Domāju - zvanāt tāpēc.
Nadja mēģināja izdarīt pašnāvību. Ar pretsāpju līdzekļiem.
Cietumā teica - viņa tos krājusi mēnešiem.
Viņa ieņēma vairāk nekā 50 tabletes.
Kā viņai ir?
Viņa bija intensīvajā terapijā.
Viņu pārveda uz cietuma slimnīcu.
Skaidrs…
Ko jūs man nepateicāt?
Hallo?
Ka man viņa jāsatiek vēlreiz.
Vai varu viņu apmeklēt, kur viņa ir tagad?
Paldies.
Sveika!
Kā tu jūties?
Kā cilvēks, kam kaklā bijušas iebāztas simt caurulītes.
Atnesu tev dažas Gali drēbes.
Domāju - varbūt gribēsi pārģērbties.
Izskatās, ka tev ir apmēram tāds pats izmērs.
Paklau, par tām tabletēm, ko tev iedevu… Es nedomāju, ka tu…
Neuztraucies! Tās divas, ko iedevi, par to nav atbildīgas.
Tas bija kolektīvs darbs.
Vienalga jūtos slikti.
Atslābsti!
Ja es tiešām būtu gribējusi sevi nogalināt, mēs tagad nerunātu.
Tikai vajadzēja svaigu gaisu.
Nez vai tu būtu rakstījusi tādu vēstuli, ja tikai gribētu svaigu gaisu.
Tu izlasīji manu vēstuli?
Kas ir Koļa?
Nav tava darīšana.
Tavs brālis? Tu raksti tā, it kā viņš būtu jaunāks brālis.
Man brāļu nav.
Tad viņš ir puika no bērnunama?
Lai vai kā, ir…
Ir redzams, ka viņš tev ir svarīgs.
Un viņš nav ASV. Viņš ir tur, Krievijā.
Lūdzu!
Necenties ar mani manipulēt!
Būtībā tieši ar to es pelnu naudu. Tu mani nepazīsti.
Ja tu domā, ka amerikāņi piedāvās tev kādu darījumu vai…
Es zinu. Neesmu stulba.
Bet es neatgriezīšos pie tiem cilvēkiem Krievijā.
Atvaino! Mana vīra aprūpētāja. Viņš ir ļoti slims.
Patiesībā viņš mirst.
Un mana meita nav te un nevar būt pie viņa.
Tad man tagad būtu jājūt tev līdzi vai ko?
Paklau…
Es saprotu, ka tu tagad par sevi neuztraucies. Es saprotu.
Bet es arī… Es zinu, ka tev ir sirds.
Un jā - tev ir iespēja izglābt manu meitu.
Vai tu to saproti?
Tikai pasaki man…
vai ir kāda iespēja, ka tu to apelāciju parakstīsi.
Kā tu redzi…
es drīzāk mirtu.
Man žēl par tavu meitu.
Sveiki, Orna! Te ārsts Drors no Iekšķīgo slimību nodaļas.
Naktī Benija stāvoklis ir pasliktinājies.
Mēs gribētu, lai atbraucat, cik drīz vien iespējams.
Diemžēl uz ārstēšanu viņš vairs nereaģē.
Mēs pārvedām viņu uz sterilu palātu, lai nepieļautu inficēšanos.
Un vajadzēja iedot nomierinošas zāles. Viņš bija ļoti nemierīgs.
Ņēma nost skābekļa masku.
Kad atbrauksiet, varēsim parunāt par turpmāko.
Paldies.
Atslēga…
- Atslēga… - Sveiks!
Atslēga…
Vai atslēgu paņēmi?
Kādu atslēgu?
Nē, Benij, tu neesi sasiets.
Naktī tevi sasēja,
jo biji satraucies. Viņi negribēja, ka savainojies.
Bet tavas rokas nav sasietas, mīļais.
Nekādas slēdzenes nav. Atslēgu nevajag.
Tev jāpaņem atslēga un jāaizbrauc uz pastu.
Labi.
Es aizbraukšu, kad atnāks Jelena.
Liksim masku atpakaļ.
- Šādi tev nav labi. - Nē…
Tas ir svarīgi.
Tagad ej
un izdari, ko es lūdzu.
Panāc tuvāk!
Mammai nesaki!
Gali,
dabū to atslēgu un izdari, ko man apsolīji.
Neuztraucies, Gali! Mamma nedusmosies.
Viņa nedusmosies.
ABONENTA KASTĪTE #215
Mamm, varu par kaut ko aprunāties?
Kas ir? Kas noticis?
Šorīt bijām pie Bena Dova.
Viņš izteica drūmas prognozes par to, kas gaidāms.
Dažas zāles varētu palīdzēt, dažas varētu kaitēt.
Viss maksā dārgi, tāpēc ka apdrošināšana to nesedz.
Un mums ir jāizlemj tūlīt un uz vietas.
Visi spiež mūs izlemt,
jo viņam ir noveicies ar ātri progresējošu formu.
Stulbi.
Un kā tētis to uzņem?
Uzreiz aizskrēja pateikt to brāļiem.
Viņš ir vienreizīgs…
Viņam ir tik svarīgi visu izrunāt,
visu izplānot - kā kaprīzai līgavai kāzas.
Tiešām šķiet, ka viņš to izbauda.
Ko - tu raudi?
Varbūt.
Tu nedrīksti raudāt - tu esi mamma.
Jā.
Tas ir satraucoši.
Labi, viss. Es pabeidzu.
Vēl ir mitrs. Ļoti mitrs.
- Labi, pietiek. - Es lūdzu, lai tu pārstāj.
- Jā, labi. Es pārstāšu… tagad. - Tagad.
Mana novārtā pamestā meita.
Paklausies manī!
Es zinu - ir sajūta, ka tas pārņem visu mūsu dzīvi,
bet es tev apsolu: tā nebūs vienmēr. Labi?
Nu, kas par lietu?
Tev viss kārtībā?
Jā, ir labi.
Labi.
Vismaz tas.
Viņa zina, ka ASV viņu negaida atplestām rokām,
bet vienalga viņa negrib atgriezties Krievijā.
Jā, arī mēs to pamanījām.
Varbūt, ja es varētu… Varbūt es varētu viņai ko piedāvāt?
Kaut ko apsolīt vai iedot?
Paklau, Pīter, man vajag meitu atpakaļ mājās.
Viņas tēvs ir ļoti slims. Viņam viņu vajag. Viņai viņš jāsatiek.
Man žēl, bet noteikumus nediktēju es.
Mans uzdevums ir veikt tikai vienu telefona zvanu.
Nadja apelācijai piekrīt. Nadja nepiekrīt.
Ja viņa nepiekrīt, man ir ļoti žēl.
Jā, visiem ir žēl.
Ko, lūdzu?
Jums ir žēl, viņai žēl. Visiem visu laiku ir žēl.
Arī man ir žēl.
Es zinu, kā panākt, lai viņa apelāciju paraksta.
Viņa lūdza nosūtīt šo pirmsnāves vēstuli, pirms mēģināja izdarīt pašnāvību.
Pēdējo stundu laikā viņa stāvoklis ir pasliktinājies.
Ir radies smadzeņu bojājums.
Aktīvas terapijas ziņā neko daudz vairs darīt nevaram.
Šis kādu laiku var turpināties, tāpēc koncentrēsimies uz aprūpi,
- lai viņš justos maksimāli komfortabli. - Skaidrs.
Paldies, Sivana. Iesim pie nākamā pacienta!
DORI ATNĀC UZ KAFETĒRIJU! MUMS JĀRUNĀ.
Ko tu te dari?
Kas viņš ir?
- Tas ir labi - tici man! - Sveiki, Orna!
Atpazīstu jūs no televīzijas, protams.
Esmu Gajs, Dori kolēģis.
Sēdieties!
Varu iedomāties, ka jums prātā tagad šaudās daudz kas.
Tu mani izseko? Kāpēc esi te?
Tev tiešām šis ir jādzird.
Tikai dažas minūtes.
Orna, pašlaik tiek izstrādāts līgums ar Krieviju par situāciju Sīrijā.
Mums ir premjerministra parakstīta apņemšanās,
ka Gali atbrīvošana būs obligāts šī līguma punkts.
Līdz šim viņi šīs lietas negribēja sasaistīt.
Orna, mēs neesam pazīstami, bet Dori var galvot:
varbūt neesmu pats jaukākais cilvēks, taču esmu precīzs.
Un es jums saku: šis darījums
atvedīs jūsu meitu mājās. Garantēju.
Tikai tas aizņems nedaudz laika.
Cik laika?
No sešiem mēnešiem līdz gadam.
Nē. Tad nē.
Viņas tēvam sešu mēnešu nav.
Jūs nevarat gribēt, lai tiktu sasteigtas sarunas,
kuru nolūks ir novērst lielu militāru konfliktu,
tikai tāpēc, ka atceļā no Indijas tika aizturēta ceļotāja.
Mēs zinām arī to, ka jūsu vīrs ir augšā slimnīcā, mazā palātā,
kur personāls ir atbildīgs vēl par 50 citiem pacientiem.
Tas noteikti nav viegli.
Mums ir pieejama VIP veselības sistēma.
Viens mūsu zvans,
un jūsu vīram būs diennakts aprūpe privātā palātā.
Paldies. Neinteresē.
Orna!
Ja tagad aiziesiet, nelolojiet ilūzijas!
Mēs atnācām, luncinot asti, bet, ja vajag, protam arī iekost.
Gaj, tā nevajag!
Jūsu došanās pie Nadjas, mēģinājumi viņu ietekmēt,
braucieni uz Lagardijas ielu…
Vai zināt par kontaktēšanos ar ārvalstu aģentiem?
Par to varat dabūt 15 gadus cietumā.
- Gaj, pietiek! - Turi muti, Dori!
Ja domājat, ka rīkojaties, kā labāk jūsu meitai, tad kļūdāties.
Jūs neko nevarēsiet vērst par labu, ja būsiet cietumā.
Un ļoti iespējams, ka tieši tā notiks.
Iesaku jums to pārdomāt.
Ja esmu izdarījusi ko nepareizu, arestējiet mani!
Visos citos jautājumos sazinieties ar manu advokātu Vadimu Ulmanski!
Visu labu!
Orna!
Atvaino! Viņš man neteica, ka tā darīs.
Ko vēl tu viņam par mani pateici?
Tā bija kļūda. Es centos tev palīdzēt. Pieļāvu kļūdu.
Kļūdas. Daudzskaitlī, ja?
Nevajadzēja noklusēt tev par Nadju, un nevajadzēja saukt tevi šurp.
Un droši vien ir vēl -
esmu vainīgs. Bet es tiešām cenšos tev palīdzēt.
Kā pusē tu esi, Dori? Vai vispār esi manā pusē?
Protams, tavā pusē. Tikai tavā.
Tad ko man tagad vajadzētu darīt?
- Orna… - Nē. Tu taču esi manā pusē, ja?
Tad, lūdzu, pasaki man!
Ko man tagad vajadzētu darīt?
Tev vajadzētu pieņemt šo darījumu.
Es tev vairs neticu.
Paldies.
Redzu - esi uzvilkusi vienu no tiem krekliem.
Jā.
Šejienes drēbes ļoti smird.
Es varētu valkāt atkritumu maisu. Tas būtu labāk.
Bet nē - ir jauki. Paldies, ka atnāci.
Tavai meitai patīk šī mūzika?
Vai tā ir grupa?
Krievu grupa. No tās pašas pilsētas, kur es. No Rostovas pie Donas.
Varu tev ko atskaņot?
Gali bieži klausījās šo dziesmu. Tā bija viņas mīļāko dziesmu sarakstā.
Tu to zini?
Dziesmu ne, bet to vārdu esmu dzirdējusi.
Jurijs Glaskovs.
Tā saucas arī šī dziesma.
Vai zini, par ko mani apsūdz ASV?
Viņi saka: ja kāda klienta projektam vajadzētu hakerus, viņi vērstos pie manis.
Un es viņus savestu kopā ar īstajiem cilvēkiem šim darbam.
Un Jurijs Glaskovs… ir līdzīgs.
Bet viņš klientiem palīdz dabūt ieročus.
Viņš Krievijā tirgo ieročus?
Kā varu ar viņu sazināties?
Tev ir problēma, kam vajadzīgs risinājums?
Nē. Man tikai vajag… Man vajag aprunāties.
Tev varētu būt pagrūti ar viņu aprunāties.
Kāpēc?
Viņa vārdu es zinu tikai tāpēc,
ka par viņa galvu ir izsludināta atlīdzība.
Redzi, viņš ir nozudis. Un daži cilvēki viņu jau meklē.
Kā klājas tavam vīram?
Nav labi.
Cerēju, ka Gali būs te un varēs atvadīties.
Ceru, ka tu mani saproti… kaut mazliet.
Jā, es saprotu.
Nadja, atvaino!
Par ko?
Tu parakstīsi apelāciju un atgriezīsies Krievijā.
Es atdevu viņiem to vēstuli, Nadja.
Vēstuli, ko rakstīji Koļam. Viņi ar viņu jau runāja.
Tāpēc, ja viņš tev ir svarīgs, kā acīmredzot ir,
tu sadarbosies.
Tu esi briesmone.
Ņikita!
Vāc viņu projām, Ņikita!
Orna, es ceru, ka viņa nekad neatgriezīsies.
Es ceru, ka viņa tur sapūs un tu nekad no viņas neko nedzirdēsi.
Es ceru, ka viņa tur nomirs.
Es ceru, ka viņa tur nomirs!
Aizvāc viņu prom!
Es ceru, ka tava meita sapūs ellē.
Es ceru, ka tu savu meitu nekad vairs neredzēsi.
Es ceru, ka viņa nomirs!
Es ceru, ka tu nekad vairs viņu neredzēsi.
Tad kā tas tagad notiks?
Vadims un Nadja šorīt iesniedza apelāciju.
Tika noorganizēta steidzama tiesas sēde. Droši vien tā notiek jau tagad.
Jā, bet… Gali?
Kā jau teicu, viņa tiks atbrīvota pēc dažām dienām.
Drīz viņu satiksiet.
Labi.
Jūs aizbraucat? Jūs nepaliksiet, līdz viss būs galā?
Diemžēl ne.
Orna, bija prieks sadarboties.
Šis Nadjai ir pats labākais.
Dažreiz cilvēkiem ir jāpalīdz palīdzēt sev pašiem.
Un es jūs apsveicu ar ļoti labiem panākumiem.
- Gali Levijas mamma? - Jā.
Viņa atgriezīsies. Jūs redzēsiet - atgriezīsies.
Paldies.
- Liels paldies. - Lai Dievs svētī!
Orna Levija?
Policija. Nāciet līdzi! Jūs tiekat aizturēta.
Pagaidiet!
- Bet ko jūs gribat? - Nāciet līdzi, lūdzu!
Acumirkli…
Kas bija tie, ar ko tikāties Lagardijas ielas viesnīcā?
Pīters, cilvēks ar kuru es runāju,
un Vadims,
Nadjas advokāts.
Un divi citi, kuri…
neko neteica, un, šķiet, apsargs.
Tas ir vajadzīgs?
Jūsu draudzene ir mirusi.
Krievu ieslodzītā nodurta pa ceļam uz tiesu.
Viņi tikai gaidīja izdevību.
Vai tas jūs pārsteidz?
Es ne…
Es nejūtos labi.
Jūsu draugi no krievu vienības, ar kuriem sazinājāties.
Pag, man ir slikti. Man vajag palīdzību.
Dzeriet! Cukurs.
Tie vīri no krievu vienības, ar kuriem sazinājāties,
jums neteica, kā plāno viņu nogalināt?
- Jūs nevarat teikt, ka nebrīdinājām. - Es…
Es gribu runāt ar Dori, lūdzu. Vai varu, lūdzu, dabūt savu telefonu?
- Nē. - Bet es…
Mēs ne tuvu te neesam beiguši.
- Esam knapi sākuši. - Es…
Es jūtos slikti.
- Skaidrs. - Acumirkli! Es…
Es jums saku - man vajag ārstu. Man tiešām ir slikti.
Tas jums nepalīdzēs.
Mēs te paliksim, cik ilgi vajadzēs.
Stundas, dienas, pat nedēļas, ja vajadzēs.
Tagad ne.
Es teicu - tagad ne.
Tevi sauc Meni.
Kas ir tik steidzams - vari pateikt?
Varat iet.
Tas tik ir pavērsiens! Kā mēs ar jums saskrienamies!
Viņi jums neatbildēs. Krievi, ja?
Visi ir prom. Pat apaļīgais ar kipu.
Izraēlas… Bet iesim! Parunāsim pa ceļam.
- Man jāiet ar jums? - Jā. Ejam!
IZRAĒLAS POLICIJA TELAVIVAS GALVENĀ PĀRVALDE
Ziniet, bieži redzēju jūs pa televizoru,
sniedzot intervijas. To nav viegli skatīties.
Mēģināt pārdot to nabaga Bembiju jebkuram, kas pirks.
Sīka, trausla radībiņa
ar tām skumjajām, brūnajām acīm.
- Viņam ir zilas. - Es nerunāju par to Bembiju.
Vārdu sakot, es viņiem pateicu: viņas vīrs mirst,
meita ir cietumā, tie viņu piekāsa. Lieciet viņu mierā!
Bet Gajs? Liela, resna nulle.
Jūsu puisis arī nav nekāds ķēriens, starp mums runājot.
Kā viņi jums ļāva mani atlaist?
Mani sauc Rita,
un esmu Aizsardzības ministrijas īpašā atašeja.
- Tātad Mossad? - Nē, ne Mossad, ne Shin Bet.
Vienkārši Rita. Man ir ļoti konkrēts uzdevums.
Kā tas ir - uzdevums?
Tas ir amats ar diezgan lielu brīvību,
bet saprāta robežās. Vai varu sākt karu? Diez ko ne.
MARGARITA BELOVA
Bet atbrīvot kādu nabaga māti, kas neko nav izdarījusi?
Tas nav pasaules gals.
Bet jūs saprotat, ja? Lai es to neizmantotu par daudz,
valsts ir izveidojusi pārbaužu un līdzsvara mehānismu.
Tiešām - daži gudri cilvēki tur ir.
Sakiet - jūs tiešām nezinājāt, ka viņu nogalinās?
Kāpēc viņu nogalināja? Viņa apelāciju parakstīja.
Apelāciju varētu piešķirt un varētu nepiešķirt.
Bet šādi - labāk nodrošināties nekā nožēlot.
- Tad kāds ir jūsu uzdevums? - Ko, lūdzu?
Teicāt, ka jums ir ļoti konkrēts uzdevums.
Jā. Atvest jūsu meitu uz Izraēlu un nopratināt.
Labvakar!
Klau! Mēs abas gribam viņu atpakaļ.
Jūs gribat viņu atpakaļ tāpēc, ka viņa ir jūsu meita
un kopš dzimšanas jums ir borēts, ka tas ir jūsu aicinājums.
Es gribu viņu atpakaļ tāpēc,
ka viņa zina kaut ko kritiski svarīgu nacionālajai drošībai.
Viņa jums gadījumā par to nestāstīja, ko?
Par ko?
Klau, jūs kopumā esat ellīgi pastrādājusi.
Ar medijiem, ar politiķiem.
Bet tagad diemžēl šīs iespējas ir izsmeltas,
tāpat kā tā ar jūsu krievietīti.
Tāpēc es iedomājos - aizbrauksim kopā uz Krieviju!
Parunāsim ar kādiem cilvēkiem,
ieēdīsim labu ēdienu,
sacelsim traci,
atvedīsim "ikviena meitu" atpakaļ mājās.
Un, ja jums tas neder, nekas.
Apēdiet savu pitu, un mēs jūs aizvedīsim atpakaļ uz aizturēšanas vietu.
Ko - esat pārsteigta? Šis nav "Monopols".
Te nav brīvbiļetes ārā no cietuma.
Jums ar meitu patīk galda spēles, vai ne?
Es runāju ar vienu no ārstiem.
Viņš ir ļoti apmierināts.
Teica, ka tev tiešām kļūst labāk
un ka rīt tu varbūt pat varētu tikt mājās.
Un es runāju ar Ami.
Viņi ar Sivanu šodien bija atbraukuši.
Viņi iztīrīja un sakārtoja māju…
lai viss būtu tīrs un kārtīgs, kā tev patīk.
Un prognozē, ka būs lietus.
Un zvanīja Gali.
Viņa teica, ka šovakar brauks mājās.
Un šajās brīvdienās viņa paliks pie mums.
Viņa gribēja tev pateikt, ka tevi ļoti mīl.
Un ka tu esi…
labākais tētis pasaulē.
UZMANĪGI! INDE! MĪLU. BENIJS
Arlabunakti, mīļais!
Es tevi tik ļoti mīlu.
GALI
RITA - REISS RF267, PA CEĻAM NE AR VIENU NERUNĀJIET!
Tulkojusi Inguna Puķīte